
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

136. Σύσταση ενιαίας επιχείρησης ύδρευσης - αποχέ¬ 

τευσης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΚΙΑΤΟΥ 
του Νομού Κορινθίας . 1 

137. Σύσταση Γενικής Γραμματείας Ενημέρωσης στο 
Υπουργείο Τύπου και Μέσων Μαζικής Ενημέρω¬ 
σης και καθορισμός των αρμοδιοτήτων της ... 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 136 (1) 

Σύσταση ενιαίας επιχείρησης ύδρευσης - αποχέτευσης 

με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥ¬ 
ΣΗΣ - ΑΠΟΧΕΤΕΥΣΗΣ ΚΙΑΤΟΥ του Νομού Κοριν¬ 
θίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 1 του Ν. 1069/ 
1980 «περί κινήτρων δια την ίδρυσιν επιχειρήσεων Υδρεύ- 
σεως και Αποχετεύσεως» (ΦΕΚ Α' 191/23.8.1980). 

2. Τις διατάξεις του άρθρου 29Α του Ν. 1558/1985 
όπως προσετέθη με το άρθρο 27 του Ν. 2081/1992 (Α' 
154). 

3. Τις διατάξεις του Π.Δ. 373/1995 «Συγχώνευση των 
Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημόσιας Διοίκησης και Απο¬ 
κέντρωσης και καθορισμός των αρμοδιοτήτων τους» (Α' 
201/1995. 

4. Την αριθμ. 12/6.3.96 (ΦΕΚ 137/Β/6.3.96) κοινή 
απόφαση του Πρωθυπουργού και του Υπουργού Εσωτερι¬ 
κών Δημόσιας Διοίκησης και Αποκέντρωσης, «Καθορι¬ 
σμός αρμοδιοτήτων του Υφυπουργού Εσωτερικών Δημό¬ 
σιας Διοίκησης και Αποκέντρωσης Λάμπρου Παπα- 
δήμα». 

5. Το γεγονός ότι το παρόν διάταγμα δεν προκαλεί δα¬ 
πάνη εις βάρος του Κρατικού Προϋπολογισμού ή του 
Προϋπολογισμού του οικείου Δήμου. 

6. Την υπ’ αριθμ. 185/95 απόφαση του Δημοτικού Συμ¬ 


βουλίου Σικυώνος (Κιάτου). 

7. Την αριθμ. 113/1996 της 21ης Μαρτίου 1996 γνω¬ 
μοδότηση του Συμβουλίου της Επικράτειας, με πρόταση 
του Υφυπουργού Εσωτερικών Δημόσιας Διοίκησης και 
Αποκέντρωσης, αποφασίζουμε: 

Άρθρο 1 

Σύσταση 

Εγκρίνεται η αριθμ. 185/95 απόφαση του Δημοτικού 
Συμβουλίου Σικυώνος (Κιάτου) του Ν. Κορινθίας, που 
αφορά τη σύσταση στον ομώνυμο Δήμο ενιαίας επιχείρη¬ 
σης ύδρευσης - αποχέτευσης που έχει ως εξής: 

1. Συνιστάται στο Δήμο Σικυώνος (Κιάτου) του Ν. Κοριν¬ 
θίας ενιαία επιχείρηση ύδρευσης - αποχέτευσης με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟ¬ 
ΧΕΤΕΥΣΗΣ ΚΙΑΤΟΥ Ν. ΚΟΡΙΝΘΙΑΣ» (άρθρο 1 παρ. 1 Ν. 
1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητός της καθώς και τις πηγές χρηματοδότησής της 
από τις διατάξεις του Ν. 1069/1980 «περί κινήτρων δια 
την ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται οι διατάξεις του Π.Δ. 
410/1995 «Δημοτικός και Κοινοτικός Κώδικας» και οι κα¬ 
νόνες της ιδιωτικής οικονομίας (άρθρο 1 παρ. 1 Ν. 1069/ 
80). 

3. Έδρα της επιχείρησης είναι ο Δήμος Σικυώνος (Κιά¬ 
του) του Νομού Κορινθίας (άρθρο 1 παρ. 3 Ν. 1069/80). 

4. Περιοχή αρμοδιότητας της επιχείρησης είναι η περι¬ 
φέρεια του Δήμου Σικυώνος (Κιάτου) (άρθρο 1 παρ. 3 Ν. 
1069/80). 

Άρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεγείται σύμφωνα με τις διατάξεις του Ν. 1069/80 
(άρθρο 1 παρ. 3 1069/80). 

Άρθρο 3 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 

της επιχείρησης τα οποία εκτελέσθηκαν ή θα εκτελε- 
σθούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ύδατος και υγρών αποβλήτων (άρθρο 8 παρ. 1 Ν. 1069/ 
80). 

Άρθρο 4 
Έσοδα 

Έσοδα της επιχείρησης είναι: 
α. Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1 ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α' και 11 Ν. 1069/80). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 
εδ. ια' και 13 Ν. 1069/80). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδαφ. γ' Ν. 1069/80). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδάφ. δ' και άρθρο 15 Ν. 1069/80). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε' Ν. 1069/80). 

στ. Το τέλος χρήσεως υπονόμων (άρθρο 10 παρ. 1 εδ. 
στ Ν. 109/80). 

ζ. Η αξία ύδατος που καταναλώνεται (άρθρο 10 παρ. 1 
εδ. ζ’ Ν. 1069/80). 

η. Η εγγύηση της χρήσεως του υδρομετρητή (άρθρο 10 
παρ. 1 εδ. η' Ν. 1069/80). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/80). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. Γ Ν. 1069/80). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδαφ. ιβ' Ν. 1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' Ν. 1069/80). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80, καθώς και 
κάθε άλλη νόμιμη πρόσοδος. 

Άρθρο 5 
Διοίκηση 

1 .Η επιχείρηση διοικείται από διοικητικό συμβούλιο που 
αποτελείται από επτά μέλη τα οποία ορίζονται μαζί με 
αναπληρωτές τους από το Δημοτικό Συμβούλιο. Από τα 
μέλη αυτά: α) τέσσερα (4) είναι αιρετοί εκπρόσωποι του 
Δήμου Σικυώνος (Κιάτου). 

β. Δύο (2) είναι δημότες ή κάτοικοι του Δήμου Σικυώνος 
(Κιάτου) που έχουν πείρα ή γνώσεις σχετικές με το αντι¬ 
κείμενο της Επιχείρησης και 
γ) Ένας (1) είναι εκπρόσωπος του Κοινωνικού φορέα 
της Περιοχής. 


Σε περίπτωση που οι εργαζόμενοι είναι πάνω από είκοσι 
(20) μετέχει ένας εκπρόσωπός τους. 

Ο εκπρόσωπος των εργαζομένων και του Κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου τον Πρόεδρο και τον Αντιπρόεδρό 
του (Άρθρο 3 παρ. 1 του Ν. 1069/80 και 278 Π.Δ. 410/ 
1995). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 της 25027/84 απόφασης 
του Υπ. Εσωτερικών ΦΕΚ Β' 244/84). 

4.0 Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικαστι¬ 
κές ή εξώδικες (άρθρο 5 παρ. 4 Ν. 1069/80). 

Στον Υφυπουργό Εσωτερικών Δημόσιας Διοίκησης και 
Αποκέντρωσης αναθέτουμε την δημοσίευση και εκτέλεση 
του παρόντος διατάγματος. 

Αθήνα, 17 Μαιόυ 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝ/ΤΗΣ 

Λ. ΠΑΠΑΔΗΜΑΣ 
-+- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 137 (2) 

Σύσταση Γενικής Γραμματείας Ενημέρωσης στο Υπουρ¬ 
γείο Τύπου και Μέσων Μαζικής Ενημέρωσης και καθο¬ 
ρισμός των αρμοδιοτήτων της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις: 

1. Των άρθρων 26 παρ. 1, 27 παρ. 3 εδάφιο πρώτο, 
29Α, όπως προστέθηκε με Ν. 2018/1992 άρθρο 27 (ΦΕΚ 
Α' 154) και 30 παρ. 9 του Ν. 1558/1985 «Κυβέρνηση και 
κυβερνητικά όργανα» (ΦΕΚ Α' 137). 

2. Του άρθρου 8 παρ. 2 του Ν. 2026/1992 «Ρύθμιση θε¬ 
μάτων οργάνωσης και προσωοπικού της δημόσιας διοίκη¬ 
σης και άλλες διατάξεις» (ΦΕΚ Α' 43). 

3. Του άρθρου 22 παρ. 1 του Ν. 1735/1987 «Προσλή¬ 
ψεις στο δημόσιο τομέα, κοινωνικός έλεγχος στη δημόσια 
διοίκηση, πολιτικά δικαιώματα και άλλες διατάξεις» (ΦΕΚ 
Α' 195). 

4. Του άρθρου 71 του Ν. 1943/1991 «Εσυγχρονισμός 
της οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες διατάξεις» 
(ΦΕΚ Α' 50). 

5. Του Π.Δ. 181/1994 «Συγκρότηση της Γενικής Γραμ¬ 
ματείας Τύπου και Πληροφοριών σε Υπουργείο Τύπου και 
Μέσων Μαζικής Ενημέρωσης και καθορισμός των αρομο- 
διοτήτων του» (ΦΕΚ Α' 116). 

β. Το γεγονός ότι από τις διατάξεις του διατάγματος αυ¬ 
τού προκαλείται δαπάνη σε ετήσια βάση δραχμών 
38.500.000 σε βάρος του Προϋπολογισμού του Υπουρ¬ 
γείου Τύπου και Μέσων Μαζικής Ενημέρωσης, η οποία για 
το έτος 1996 περιορίζεται σε δραχμές 26.000.000 και θα 
καλυφθεί από τις γραμμένες πιστώσεις στο φορέα 47/ 

110 ΚΑΕ 200, 300 και 500. 

γ. Τη με αριθμό 230/1996 γνωμοδότηση ίου Συμβου¬ 
λίου της Επικράτειας, μετά από πρόταση του Πρωθυπουρ¬ 
γού και των Υπουργών Οικονομικών και Τύπου και Μέοων 
Μαζικής Ενημέρωσης. 

Άρθρο 1 

Σύσταση 

Συνιστάται στο Υπουργείο Τύπου και Μέσων Μαζικής 
Ενημέρωσης, Γενική Γραμματεία Ενημέρωσης υπαγόμενη 
απευθείας στον Υπουργό Τύπου και Μέσων Μαζικής Ενη¬ 
μέρωσης. 

Άρθρο 2 

Υπαγόμενες Υπηρεσίες 

1. Στη Γενική Γραμματεία Ενημέρωσης του Υπουργείου 
Τύπου και Μέσων Μαζικής Ενημέρωσης υπάγονται με το 
προσωπικό τους οι ακόλουθες υπηρεσίες του Υπουργείου 
Τύπου και Μέσων Μαζικής Ενημέρωσης: 

α. Το Τμήμα Γραφείων Τ ύπου Εσωτερικού της Διεύθυν¬ 
σης Πληροφόρησης (άρθρο 5 παρ. 1δ του Π.Δ. 258/ 
1993). 

β. Η Διεύθυνση Υπηρεσιών Εξωτερικού (άρθρο 7 του 
Π.Δ. 258/1993). 

γ. Η Διεύθυνση Εποπτείας (άρθρο 9 παρ. 2α του Π.Δ. 
258/1993 εκτός των θεμάτων του εδαφίου δδ της παρ. 2α 
του άρθρου αυτού). 

δ. Τα Γραφεία Τύπου Εξωτερικού και τα Γ ραφεία Τύπου 
Εσωτερικού (άρθρο 3 παρ. 3 και τα άρθρα 16 έως και 23 
του Π.Δ. 258/1993 όπως τροποποιηθέντα ισχύουν). 

Άρθρο 3 
Αρμοδιότητες 

Στις αρμοδιότητες της Γενικής Γραμματείας Ενημέρω¬ 
σης ανήκουν: 

α. Η εισήγηση για τη χάραξη και εφορμογή της κυβερνη¬ 
τικής πολιτικής στον τομέα της ενημέρωσης της διεθνούς 
κοινής γνώμης για τα εθνικά θέματα. 

β. Η άσκηση των αρμοδιοτήτων των Υπηρεσιών που 
υπάγονται σε αυτήν σύμφωνα με το άρθρο 2 του παρό¬ 
ντος. 

γ. Η μέριμνα για την εύρυθμη λειτουργία της. 

Άρθρο 4 
Σύσταση θέσεων 

Στη Γενική Γραμματεία Ενημέρωσης συνιστώνται: 

1. Μία (1) θέση μετακλητού Γενικού Γραμματέα Προϊ¬ 


σταμένου της Γ ενικής Γ ραμματείας με βαθμό 1 ο της κα¬ 
τηγορίας των ειδικών θέσεων. 

2. Μία (1) θέση ειδικού συμβούλου και μια (1) θέση ειδι¬ 
κού συνεργάτη με σχέση εργασίας ιδιωτικού δικαίου ορι¬ 
σμένου χρόνου του άρθρου 71 του Ν. 1943/1991, όπως 
συμπληρώθηκε με την παρ. 19 του άρθρου 32 του Ν. 
2190/1994. 

3. Τρεις (3) θέσεις διοικητικών υπαλλήλων του άρθρου 
30 παρ. 9 του Ν. 1558/1985. 

4. Πέντε (5) θέσεις προσωπικού με σύμβαση εργασίας 
ιδιωτικού δικαίου του άρθρου 33 παρ. 2-5 του Ν. 2190/ 
1994. 

Άρθρο 5 
Τελικές διατάξεις 

1. Τη Γενική Γραμματεία Ενημέρωσης επικουρούν στο 
έργο τους οι ακόλουθες υπηρεσίες του Υπουργείου Τύ¬ 
που και Μέσων Μαζικής Ενημέρωσης, σύμφωνα με τις 
διατάξεις που τις διέπουν: 

α. Γ ραφείο Νομικού Συμβούλου. 

β. Γραφείο Παρέδρου Ελεγκτικού Συνεδρίου. 

γ. Υπηρεσία Δημοσιονομικού Ελέγχου (άρθρο 23 Ν. 
2362/1995). 

2. Το προσωπικό των υπηρεσιών που υπάγονται με το 
παρόν διάταγμα στη Γ ενική Γ ραμματεία Ενημέρωσης εξα¬ 
κολουθεί να υπάγεται στα υπηρεσιακά και πειθαρχικά 
συμβούλια στα οποία υπαγόταν ως την έναρξη ισχύος αυ¬ 
τού του Διατάγματος. 

Άρθρο 6 
Ισχύς 

Η ισχύς του παρόντος αρχίζει με τη δημοσίευσή του 
στην Εφημερίδα της Κυβερνήσεως. 

Στον Υπουργό Τύπου και Μέσων Μαζικής Ενημέρωσης 
αναθέτουμε τη δημοσίευση και εκτέλεση του παρό¬ 
ντος. 

Αθήνα, 6 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΤΥΠΟΥ & ΜΕΣΩΝ ΜΑΖΙΚΗΣ ΕΝΗΜ/ΤΗΣ 

ΑΛ. ΠΑΓΙΑΔΟΠΟΥΛΟΣ ΔΗΜΗΤΡΙΟΣ ΡΕΠΠΑΣ 



2016 _ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) _ 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ί ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ-ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε.-Ε.Π.Ε. 

5225761 

ΘΕΣΣΑΛΟΝΙΚΗ 

(031) 

423955 

5230841 

25ης Μαρτίου 21 Τ.Κ. 541 00 

423956 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4136402 

5249547 

Νικήτα 6-8 Τ.Κ. 185 31 


4171307 

Πώληση Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφα παλαιών Φ.Ε.Κ. 

5248141 

Κόρινθου 327 Τ.Κ. 262 23 

224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 


21901 

Οδηγίες για δημοσιεύματα Α.Ε.-Ε.Π.Ε. 

5248785 

Διοικητήριο Τ.Κ. 454 44 

(0651) 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω Δ.Ο.Υ. 

5248320 

Δημοκρατίας 1 Τ.Κ. 691 00 

26522 

ΤΙΜΗ ΦΥΛΛΩΝ 

Μέχρι 16 σελίδες 100 δρχ. 



ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - 

Από 16 σελίδες και άνω προσαύξηση 100 δρχ. ανά βσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 


30.000 δρχ. 

1.500 δρχ. 

Β' (Υπουργικές αποφάσεις κτλ.) 


50.000 » 

2.500 » 


Γ (Διορισμοί, απολύσεις κτλ. Δημ. Υπαλλήλων) 


10.000 » 

500 » 


Δ' (Απαλλοτριώσεις, πολεοδομία κτλ.) 


50.000 » 

2.500 » 


Αναπτυξιακών Πράξεων (Τ.Α.Π.Σ.) 


25.000 » 

1.250 » 


Ν.Π.Δ.Δ. (Διορισμοί κτλ. προσωπικού ΝΠΔΔ) 


10.000 » 

500 » 


Παράρτημα (Πίνακες επιτυχόντων διαγωνισμών) 


5.000 » 

250 » 


Δελτίο Βιομηχανικής Ιδιοκτησίας (Δ.Ε.Β.Ι.) 


10.000 . 

500 » 


Ανωτάτου Ειδικού Δικαστηρίου (Α.Ε.Δ.) 


3.000 » 

150 » 


Ανωνύμων Εταιρειών & Ε.Π.Ε. 


150.000 » 

7.500 » 


Προκηρύξεων Α.Σ.Ε.Π. 


10.000 . 

500 » 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 · 

6.000 . 


* Οι συνδρομές του εσωτερικού προπληρώνονται στα Δημδσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύ πων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες κοινού λειτουργούν καθημερινά από Οβ.ΟΟ’ έως 13.00’ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























